देश के बदले हुए राजनैतिक माहौल में इस तरह की परियोजनाएं धर्म के साथ ही राजनैतिक रिश्तों को भी नए सिरे से परिभाषित कर सकती हैं. यह बात भी ध्यान देने की है कि 2011 में मोदी जब अहमदाबाद में सद्भावना उपवास पर बैठे थे—यह उपवास उस समय विवाद में आ गया था जब मोदी ने मुस्लिम टोपी पहनने से मना कर दिया था—उस वक्त दूसरे संतों के साथ भय्यूजी भी वहां मौजूद थे. और वे उन लोगों में से थे जिन्होंने गुजरात के विकास का हवाला देते हुए मोदी का पक्ष लिया था.